《送竹枕与勾希载太博》
宋代·喻良能

谁人彩斲渭川村，有节轮囷秋竹根。
割我便便春昼睡，乞君栩栩梦中魂。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。